**B. PAKUOTĖS LAPELIS**

32

**Pakuotės lapelis: informacija vartotojui**

**Adempas 0,5 mg plėvele dengtos tabletės**

**Adempas 1 mg plėvele dengtos tabletės**

**Adempas 1,5 mg plėvele dengtos tabletės**

**Adempas 2 mg plėvele dengtos tabletės**

**Adempas 2,5 mg plėvele dengtos tabletės**

riociguatas (*riociguatum*)

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją arba vaistininką.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

**Apie ką rašoma šiame lapelyje?**

1. Kas yra Adempas ir kam jis vartojamas
2. Kas žinotina prieš vartojant Adempas
3. Kaip vartoti Adempas
4. Galimas šalutinis poveikis
5. Kaip laikyti Adempas
6. Pakuotės turinys ir kita informacija
7. **Kas yra Adempas ir kam jis vartojamas**

Adempas sudėtyje yra veikliosios medžiagos riociguato. Riociguatas yra tam tikros grupės vaistas, vadinamas guanilatciklazės (tGC) stimuliatoriumi. Jis plečia plauči ų arterijas (kraujagysles, jungiančias širdį su plaučiais), kad širdžiai būtų lengviau pumpuoti kraują per plaučius. Adempas galima gydyti suaugusius pacientus, kuriems yra tam tikra plautinės hipertenzijos forma – b ūklė, kai susiaurėja plaučių kraujagyslės ir širdžiai tampa sunkiau jomis pumpuoti kraują, todėl šiose kraujagyslėse padidėja kraujospūdis. Širdis turi dirbti sunkiau negu sveiko žmogaus, todėl plautine hipertenzija sergantys žmonės jaučia nuovargį, galvos svaigimą ir dusulį. Adempas išplečia susiaurėjusias arterijas ir taip pagerina fizinį pajėgumą.

Adempas vartojamas, kai yra vienas iš dviejų plaučių hipertenzijos tipų:

**lėtinė tromboembolinė plautinė hipertenzija (LTEPH)**

Sergant LTEPH, dėl kraujo krešulių užsikemša arba susiaurėja plaučių kraujagyslės. Adempas galima vartoti LTEPH sergantiems pacientams, kurių negalima operuoti, arba pacientams po operacijos, kurių plaučiuose išliko padidėjęs kraujospūdis arba jis vėl padidėjo.

**tam tikrų tipų plautinė arterinė hipertenzija (PAH)**

Sergant PAH, sustorėja plaučių kraujagyslių sienelės ir susiaurėja kraujagyslės. Adempas skiriamas tik esant tam tikroms PAH formoms, t.y. idiopatinei (nežinomos priežasties) PAH, paveldimai PAH ir jungiamojo audinio ligos sukeltai PAH. Jūsų gydytojas tai patikrins. Adempas galima vartoti vieną arba kartu su tam tikrais kitais vaistais nuo PAH.

33

1. **Kas žinotina prieš vartojant Adempas**

**Adempas vartoti negalima:**

* jeigu vartojate tam tikrus vaistus, vadinamus **FDE5 inhibitoriais** (pvz., sildenafilį, tadalafilį, vardenafilį). Šie vaistai vartojami padidėjusiam kraujospūdžiui plaučių arterijose (PAH) arba erekcijos sutrikimui gydyti;
* jeigu sergate **sunkia kepenų** **liga** (yra sunkus kepenų funkcijos sutrikimas, Child Pugh C);
* jeigu yra **alergija** riociguatui arba bet kuriai pagalbinei šio vaisto medžiagai (jos išvardytos 6 skyriuje);
* jeigu esate **nėščia**;
* jeigu vartojate **nitratus** arba **azoto oksido donorus** (pvz., amilnitritą (psichiką veikiančius vaistus)) bet kokia forma; vaistus, dažnai vartojamus nuo padidėjusio kraujospūdžio, krūtinės skausmo ar širdies ligos. Jiems priskiriami ir narkotikai, vadinami „popersu“ (angl. *„poppers“*);
* jeigu, prieš pirmą kartą pradedant gydytis šiuo vaistu, yra **sumažėjęs Jūsų** **kraujospūdis** (sistolinis kraujospūdis mažesnis nei 95 mmHg).
* jeigu dėl nežinomos priežasties sukelto plaučių audinio surandėjimo (idiopatinio plaučių uždegimo) spaudimas jūsų plaučių kraujagyslėse padidėjęs.

Jeigu Jums tinka bet kuri iš šių sąlygų, **pirma pasitarkite su gydytoju** ir Adempas nevartokite.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Adempas, jeigu:

* Jums neseniai pasireiškė sunkus **kraujavimas iš plaučių**, arba Jums taikytas gydymas, siekiant sustabdyti **kosėjimą** **krauju** (bronchų arterijų embolizacija);
* vartojate **kraują** **skystinančius** vaistus (antikoaguliantus), nes tai gali sukelti kraujavimą iš plaučių. Gydytojas periodiškai Jus tikrins;
* vartodami šį vaistą jaučiate **dusulį**. Jį gali sukelti skysčio kaupimasis plaučiuose. Tokiu atveju kreipkitės į gydytoją;
* Jums pasireiškia **sumažėjusio kraujospūdžio** (hipotenzijos) simptomų, pavyzdžiui, svaigulys, galvos sukimasis arba alpimas; jeigu vartojate kraujospūdį mažinančių arba šlapimo išsiskyrimą skatinančių vaistų; jeigu sergate širdies ar kraujo apytakos liga. Gydytojas gali nuspręsti stebėti Jūsų kraujospūdį. Jeigu esate vyresnis nei 65 metų, Jums yra didesnė sumažėjusio kraujospūdžio išsivystymo tikimybė.
* Jūs vartojate vaistų, skirtų **grybelių** **sukeltoms infekcijoms gydyti** (pvz., ketokonazolo, pozakonazolo, itrakonazolo) arba vaistų, skirtų **ŽIV infekcijai gydyti** (pvz., abakaviro, atazanaviro, kobicistato, darunaviro, dolutegraviro, efavirenzo, elvitegraviro, emtricitabino, lamivudino, rilpivirino, ritonaviro ir tenofoviro). Gydytojas stebės Jūsų sveikatos būklę ir turėtų apsvarstyti galimybę skirti mažesnę pradinę Adempas dozę.
* Jūsų **inkstai neveikia tinkamai** (kreatinino klirensas < 30 ml/min.) arba Jums **atliekama** **dializė,** nes tokiais atvejais šio vaisto vartoti nerekomenduojama;
* sergate vidutinio sunkumo **kepenų** **liga** (kepenų funkcijos sutrikimu, Child Pugh B);
* vartodami šį vaistą pradėjote arba metėte **rūkyti**, nes tai gali turėti įtakos riociguato koncentracijai kraujyje.

Adempas yra skiriamas tik tam tikrų formų plautinei arterinei hipertenzijai (PAH) gydyti, žr. 1 skyrių. Patirties, vartojant Adempas kitų formų PAH gydymui, n ėra. Taigi Adempas nerekomenduojama vartoti kitų formų PAH gydymui. Gydytojas patikrins, ar Adempas Jums tinka.

**Vaikams ir paaugliams**

Adempas reikia vengti vartoti vaikams ir paaugliams (iki 18 metų), nes veiksmingumas ir saugumas šiai amžiaus grupei neištirti.

**Kiti vaistai ir Adempas**

Jeigu vartojate ar neseniai vartojote kitų vaistų, ypač vaistų toliau išvardytoms būklėms gydyti, arba dėl to nesate tikri, apie tai pasakykite gydytojui arba vaistininkui:

* bet kokios formos vaistų nuo padidėjusio kraujospūdžio arba širdies ligos (pvz., nitratų ir amilnitrito), nes jų negalima vartoti kartu su Adempas;

34

* nuo padidėjusio kraujospūdžio plaučių kraujagyslėse (plaučių arterijose), nes tam tikrų vaistų (sildenafilio ir tadalafilio) negalima vartoti kartu su Adempas. Kitų vaistų nuo padidėjusio kraujospūdžio plaučių kraujagyslėse (PAH), pvz., bozentano ir iloprosto, galima vartoti, bet Jūs vis tiek turite pasakyti gydytojui;
* nuo erekcijos sutrikimo (pvz., sildenafilio, tadalafilio, vardenafilio), nes šių vaistų negalima vartoti kartu su Adempas;
* nuo grybelinių infekcijų (pvz., ketokonazolo, pozakonazolo, itrakonazolo) arba nuo ŽIV infekcijos (pvz., abakaviro, atazanaviro, kobicistato, darunaviro, dolutegraviro, efavirenzo, elvitegraviro, emtricitabino, rilpivirino arba ritonaviro), nes gali būti svarstomos alternatyvaus gydymo galimybės. Jeigu Jūs jau vartojate vieną iš šių vaistų ir pradėsite gydymą Adempas, gydytojas stebės Jūsų sveikatos būklę ir turėtų apsvarstyti galimybę skirti mažesnę pradinę Adempas dozę.
* nuo epilepsijos (pvz., fenitoino, karbamazepino, fenobarbitono);
* nuo depresijos (jonažolės preparatų);
* persodintų organų atmetimo prevencijai (ciklosporino);
* nuo sąnarių ir raumenų skausmo (niflumo rūgšties),
* nuo vėžio (pvz., erlotinibo, gefitinibo);
* nuo skrandžio ligos arba rėmens (mažinančių rūgštingumą, pvz., aliuminio hidroksido arba magnio hidroksido). Šiuos rūgštingumą mažinančius vaistus reikia vartoti likus ne mažiau kaip dviem valandoms iki Adempas vartojimo arba praėjus ne mažiau kaip valandai po jo;
* nuo pykinimo, vėmimo (pvz., granisetrono).

**Rūkymas**

Jeigu rūkote, rekomenduojama mesti rūkyti, nes rūkymas gali mažinti šių tablečių veiksmingumą.

Jeigu rūkote arba metėte rūkyti gydymo metu, apie tai pasakykite gydytojui.

**Nėštumas ir žindymo laikotarpis**

*Nėštumas*

Adempas negalima vartoti nėštumo metu. Jei yra galimybė pastoti, kol vartojate šias tabletes, naudokite veiksmingus kontracepcijos metodus. Be to, Jums kas mėnesį patariama atlikti nėštumo testus. Jeigu esate nėščia, žindote kū dikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

*Žindymo laikotarpis*

Jeigu žindote arba planuojate žindyti kūdikį, tai prieš vartodama šį vaistą pasitarkite su gydytoju arba vaistininku, nes vaistas gali pakenkti kūdikiui. Žindymo metu šio vaisto vartoti negalima. Gydytojas kartu su Jumis nuspręs, ar Jums reikia nutraukti žindymą, ar gydymą Adempas.

**Vairavimas ir mechanizmų valdymas**

Adempas gebėjimą vairuoti ir valdyti mechanizmus veikia vidutiniškai. Vaistas gali sukelti šalutinį poveikį, pvz., galvos svaigimą. Prieš vairuodami ar valdydami mechanizmus, turite žinoti apie šio vaisto šalutinį poveikį (žr. 4 skyrių).

**Adempas sudėtyje yra laktozės**

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

**Adempas sudėtyje yra natrio**

Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.

35

1. **Kaip vartoti Adempas**

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Gydymą pradėti ir pacientą stebėti gali tik gydytojas, turintis LTEPH arba PAH gydymo patirties. Pirmąsias gydymo savaites gydytojas turės periodiškai matuoti Jūsų kraujosp ūdį. Adempas tiekiamas įvairiomis dozėmis, todėl periodiškai matuodamas Jūsų kraujospūdį gydymo pradžioje, gydytojas užtikrins, kad vartotumėte tinkamą dozę.

*Sutraiškytos tabletės:*

Jeigu Jums sunku praryti visą tabletę, pasikalb ėkite su gydytoju apie kitus Adempas vartojimo būdus. Prieš pat vartojant tabletę galima sutraiškyti ir sumaišyti su vandeniu arba minkštu maistu, pvz., obuolių tyre.

**Dozė**

Rekomenduojama pradinė dozė yra po vieną 1 mg tabletę 3 kartus per parą 2 savaites.

Tabletes reikia vartoti 3 kartus per parą, tarp vartojimų turi būti maždaug 6-8 valandų pertrauka. Jas galima vartoti valgio metu arba nevalgius.

Vis dėlto, jeigu Jūs linkęs į mažą kraujosp ūdį (hipotenziją), Jums negalima kaitalioti Adempas vartojimo valgio metu arba nevalgius, nes tai gali pakeisti Jūsų reakciją į Adempas.

Gydytojas kas 2 savaites didins dozę iki didžiausios – po 2,5 mg 3 kartus per parą (didžiausios 7,5 mg paros dozės), nebent Jums pasireikš šalutinis poveikis arba labai sumažės kraujospūdis. Tokiu atveju gydytojas paskirs Jums didžiausią Adempas dozę, kurią vartodami jausitės gerai. Kai kuriems pacientams gali užtekti vartoti mažesnes dozes tris kartus per parą. Optimalią dozę parinks gydytojas.

*Specialios pastabos pacientams, kuriems yra inkstų ar kepenų sutrikimų*

Jeigu Jums yra inkstų ar kepenų sutrikimų, apie tai pasakykite gydytojui. Gali reikėti koreguoti Jūsų dozę. Jeigu sergate sunkia kepenų liga (Child Pugh C), Adempas vartoti negalima.

*65 metų ar vyresni pacientai*

Jeigu esate 65 metų ar vyresnis, Jūsų gydytojas ypač rūpestingai Jums parinks Adempas dozę, nes Jums gali būti didesnė kraujospūdžio sumažėjimo rizika.

*Specialūs patarimai rūkantiems pacientams*

Jei vartodami šį vaistą pradėsite arba mesite rūkyti, pasakykite gydytojui. Gali tekti koreguoti Jūsų dozę.

**Ką daryti pavartojus per didelę Adempas dozę?**

Jeigu pavartojote per daug tablečių ir Jums pasireiškė šalutinis poveikis (žr. 4 skyrių), kreipkitės į gydytoją. Jeigu Jūsų kraujospūdis sumažėjo (ir dėl to Jums svaigsta galva), Jums gali būti reikalinga neatidėliotina medicininė pagalba.

**Pamiršus pavartoti Adempas**

Negalima vartoti dvigubos dozės norint kompensuoti praleistą dozę. Jeigu praleidote dozę, kitą dozę vartokite numatytu laiku.

**Nustojus vartoti Adempas**

Nenutraukite šio vaisto vartojimo nepasitarę su gydytoju, nes šis vaistas neleidžia ligai progresuoti. Jeigu gydymą reikia nutraukti 3 paroms ar ilgiau, pasitarkite su gydytoju prieš vėl pradėdami vartoti šį vaistą.

**Keičiant sildenafilį arba tadalafilį Adempas**

* jei nutraukiate sildenafilio vartojimą, prieš pradėdami vartoti Adempas, palaukite mažiausiai 24 valandas.

36

* jei nutraukiate tadalafilio vartojimą, prieš pradėdami vartoti Adempas, palaukite mažiausiai 48 valandas.
* jei keičiate gydymą Adempas preparatu į kitą vaistą, vadinamą FDE5 inhibitorių (pvz., sildenafilį arba tadalafilį), prieš pradėdami vartoti FDE5 inhibitorių, po paskutinės išgertos Adempas dozės palaukite mažiausiai 24 valandas.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

1. **Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkiausias **šalutinis poveikis:**

**kosėjimas krauju** (hemoptozė) (dažnas šalutinis poveikis) (gali pasireikšti daugiau kaip 1 iš10 žmonių);

**ūminis kraujavimas iš plaučių** (plaučiųhemoragija) gali sukelti kosėjimąkrauju, nustatytiatvejai, pasibaigę mirtimi (nedažnas šalutinis poveikis) (gali pasireikšti daugiau kaip 1 iš 100 žmonių).

Jeigu pasireiškė toks šalutinis poveikis, **nedelsdami kreipkitės** **į** **gydytoją**, nes Jums gali skubiai prireikti gydymo.

**Bendras galimų šalutinių poveikių sąrašas**

**Labai dažni** (gali pasireikšti daugiau kaip 1 iš 10 žmonių):

* galvos skausmas;
* galvos svaigimas;
* nevirškinimas (dispepsija);
* galūnių tinimas (periferinė edema);
* viduriavimas;
* blogumo jausmas (pykinimas ir vėmimas).

**Dažni** (gali pasireikšti ne daugiau kaip 1 iš 10 žmonių):

* skrandžio uždegimas (gastritas);
* virškinimo trakto uždegimas (gastroenteritas);
* raudonųjų kraujo ląstelių kiekio sumažėjimas (mažakraujystė), pasireiškiantis odos blyškumu, silpnumu ar dusuliu;
* pastebimas nereguliarus, sunkus ar greitas širdies plakimas (palpitacija);
* sumažėjęs kraujospūdis (hipotenzija);
* kraujavimas iš nosies (epistaksė);
* pasunkėjęs kvėpavimas per nosį (nosies užgulimas);
* skrandžio, žarnų ar pilvo skausmas (virškinimo trakto ir pilvo skausmas);
* rėmuo (gastroezofaginio refliukso liga);
* pasunkėjęs rijimas (disfagija);
* vidurių užkietėjimas;
* pilvo pūtimas (pilvo distencija).

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

1. **Kaip laikyti Adempas**

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant lizdin ės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitin ėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

1. **Pakuotės turinys ir kita informacija**

**Adempas sudėtis**

* **Veiklioji medžiaga** yra riociguatas.

*Adempas 0,5 mg plėvele dengtos tabletės*

Kiekvienoje plėvele dengtoje tabletėje yra 0,5 mg riociguato.

*Adempas 1 mg plėvele dengtos tabletės*

Kiekvienoje plėvele dengtoje tabletėje yra 1 mg riociguato.

*Adempas 1,5 mg plėvele dengtos tabletės*

Kiekvienoje plėvele dengtoje tabletėje yra 1,5 mg riociguato.

*Adempas 2 mg plėvele dengtos tabletės*

Kiekvienoje plėvele dengtoje tabletėje yra 2 mg riociguato.

*Adempas 2,5 mg plėvele dengtos tabletės*

Kiekvienoje plėvele dengtoje tabletėje yra 2,5 mg riociguato.

* **Pagalbinės medžiagos** yra

*Tabletės šerdis:* mikrokristalinėceliuliozė, krospovidonas (B tipo), hipromeliozė(5 cP), laktozėmonohidratas, magnio stearatas ir natrio laurilsulfatas (daugiau informacijos apie laktozę pateikiama 2 skyriaus pabaigoje).

*Tabletės plėvelė:* hidroksipropilceliuliozė, hipromeliozė3 cP, propilenglikolis (E 1520) ir titanodioksidas (E 171).

Adempas 1 mg, 1,5 mg tablečių sudėtyje taip pat yra geltonojo geležies oksido (E 172). Adempas 2 mg ir 2,5 mg tablečių sudėtyje taip pat yra geltonojo geležies oksido (E 172) ir raudonojo geležies oksido (E 172).

**Adempas išvaizda ir kiekis pakuotėje**

Adempas yra plėvele dengtos tabletės:

*Adempas 0,5 mg plėvele dengtos tabletės*

*0,5 mg tabletės:* baltos, apvalios, abipus išgaubtos 6 mm tabletės, vienoje pusėje pažymėtos„Bayer“ kryžiumi, kitoje – „0.5“ bei „R“.

*Adempas 1 mg plėvele dengtos tabletės*

*1 mg tabletės:* gelsvos, apvalios, abipus išgaubtos 6 mm tabletės, vienoje pusėje pažymėtos

„Bayer“ kryžiumi, kitoje – „1“ bei „R“.

*Adempas 1,5 mg plėvele dengtos tabletės*

*1,5 mg tabletės:* geltonai oranžinės, apvalios, abipus išgaubtos 6 mm tabletės, vienoje pusėjepažymėtos „Bayer“ kryžiumi, kitoje – „1.5“ bei „R“.

*Adempas 2 mg plėvele dengtos tabletės*

*2 mg tabletės:* šviesiai oranžinės, apvalios, abipus išgaubtos 6 mm tabletės, vienoje pusėjepažymėtos „Bayer“ kryžiumi, kitoje – „2“ bei „R“.

38

*Adempas 2,5 mg plėvele dengtos tabletės*

*2,5 mg tabletės:* raudonai oranžinės, apvalios, abipus išgaubtos 6 mm tabletės, vienoje pusėjepažymėtos „Bayer“ kryžiumi, kitoje – „2.5“ bei „R“.

Tiekiamos pakuotės, kuriose yra

42 tabletės: dvi skaidrios kalendorinės lizdinės plokštelės po 21 tabletę;

84 tabletės: keturios skaidrios kalendorinės lizdinės plokštelės po 21 tabletę;

90 tablečių: penkios skaidrios lizdinės plokštelės po 18 tablečių.

294 tabletės: keturiolika skaidrių kalendorinių lizdinių plokštelių po 21 tabletę; Gali būti tiekiamos ne visų dydžių pakuotės.

**Registruotojas**

Bayer AG

51368 Leverkusen

Vokietija

**Gamintojas**

Bayer AG

Kaiser-Wilhelm-Allee

51368 Leverkusen

Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.

**België / Belgique / Belgien** **Lietuva**

MSD Belgium BVBA/SPRL UAB Merck Sharp & Dohme

Tél/Tel: +32(0)27766211 Tel: + 370 5 2780247

dpoc\_belux@merck.com msd\_lietuva@merck.com

**България** **Luxembourg / Luxemburg**

Мерк Шарп и Доум България ЕООД MSD Belgium BVBA/SPRL

Teл.: + 359 2 819 37 37 Tel/Tél: +32(0)27766211

info-msdbg@merck.com dpoc\_belux@merck.com

**Česká republika** **Magyarország**

Merck Sharp & Dohme s.r.o. MSD Pharma Hungary Kft.

Tel.: +420 233 010 111 Tel.: + 36 1 888 5300

dpoc\_czechslovak@merck.com hungary\_msd@merck.com

**Danmark** **Malta**

MSD Danmark ApS Merck Sharp & Dohme Cyprus Limited

Tlf: + 45 4482 4000 Tel: 8007 4433 (+356 99917558)

dkmail@merck.com malta**\_**info@merck.com

**Deutschland** **Nederland**

MSD SHARP & DOHME GMBH Merck Sharp & Dohme B.V.

Tel: 0800 673 673 673 (+49 (0) 89 4561 2612) Tel: 0800 9999 000 (+ 31 23 5153153)

email@msd.de medicalinfo.nl@merck.com

**Eesti** **Norge**

Merck Sharp & Dohme OÜ MSD (Norge) AS

Tel: + 372 6144 200 Tlf: + 47 32 20 73 00

msdeesti@merck.com msdnorge@msd.no

39

**Ελλάδα**

MSD Α.Φ.Β.Ε.Ε

Τηλ: + 30 210 98 97 300

dpoc\_greece@merck.com

**España**

Merck Sharp & Dohme de España, S.A. Tel: +34 91 321 06 00 msd\_info@merck.com

**France**

MSD France

Tél: + 33 (0) 01 80 46 40 40

**Hrvatska**

Merck Sharp & Dohme d.o.o. Tel: + 385 1 6611 333 croatia\_info@merck.com

**Ireland**

Merck Sharp & Dohme Ireland (Human Health) Limited

Tel: +353 (0)1 2998700 medinfo\_ireland@merck.com

**Ísland**

Vistor hf.

Sími: + 354 535 7000

**Italia**

MSD Italia S.r.l.

Tel: +39 06 361911

medicalinformation.it@merck.com

**Κύπρος**

Merck Sharp & Dohme Cyprus Limited Τηλ: 800 00 673 (+357 22866700) cyprus**\_**info**@**merck**.**com

**Latvija**

SIA Merck Sharp & Dohme Latvija Tel: + 371 67364224 msd\_lv@merck.com

**Österreich**

Merck Sharp & Dohme Ges.m.b.H. Tel: +43 (0) 1 26 044 msd-medizin@merck.com

**Polska**

MSD Polska Sp.z o.o.

Tel.: +48 22 549 51 00

msdpolska@merck.com

**Portugal**

Merck Sharp & Dohme, Lda Tel: + 351 214465700 inform\_pt@merck.com

**România**

Merck Sharp & Dohme Romania S.R.L. Tel: + 40 21 529 29 00 msdromania@merck.com

**Slovenija**

Merck Sharp & Dohme, inovativna zdravila d.o.o.

Tel: + 386 1 5204201

msd\_slovenia@merck.com

**Slovenská republika**

Merck Sharp & Dohme, s. r. o.

Tel: + 421 2 58282010

dpoc\_czechslovak@merck.com

**Suomi/Finland**

MSD Finland Oy

Puh/Tel: + 358 (0)9 804650 info@msd.fi

**Sverige**

Merck Sharp & Dohme (Sweden) AB Tel: + 46 77 5700488 medicinskinfo@merck.com

**United Kingdom**

Merck Sharp & Dohme Limited Tel: +44 (0) 1992 467272 medicalinformationuk@merck.com

**Šis pakuotės lapelis paskutinį kartą peržiūrėtas MMMM-mm.**

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu/.

37